open-index/open-wikipedia-markdown huggingface dataset:
Ekonomiese ongelykheid

**Ekonomiese ongelykheid** is 'n oorkoepelende term wat verwys na inkomste ongelykheid (hoe die totale som geld wat aan mense betaal word, onder hulle verdeel word), maatskaplike ongelykheid (hoe die somtotaal van welvaart onder mense verdeel word) en verbruiksongelykheid (hoe die totale som geld wat spandeer word tussen spandeerders versprei is). Elk van hierdie kan gemeet word binne- en tussen nasies- of sub-bevolkings soos inkomstegroepe, ouderdomsgroepe, geslagsgroepe.

## Mates van Inkomste-ongelykheid 
Inkomste-ongelykheid word gemeet met behulp van inkomste-ongelykheidsmetrieke, waarvan die Gini-koëffisiënt een van die mees gebruikte is. 'n Ander tipe meting is die Ongelykheids-aangepaste Menslike Ontwikkelingsindeks, wat 'n saamgestelde indeks is wat ongelykheid in ag neem.

## Geskiedenis van Ekonomiese Ongelykheid 
Histories is daar 'n langtermyn neiging na groter ekonomiese ongelykheid met die verloop van tyd. Die uitsonderings hierop gedurende die moderne era was die afname in ekonomiese ongelykheid tydens die Eerste- en Tweede Wêreldoorlog en die skepping van moderne welvaartstate. Terwyl globalisering die ongelykheid tussen nasies verminder het, het dit ongelykheid binne die bevolking in die meeste nasies verhoog. 

## Faktore wat Ekonomiese Ongelykheid Beïnvloed 
Redes vir ekonomiese ongelykheid binne samelewings kan onder twee kategorieë opgesom word:

* Globale markfunksies: handel, ontwikkeling en regulasies
* Sosiale faktore: geslag, ras en opvoeding

Onlangse groei in algehele inkomste-ongelykheid binne OESO-lande word meestal aangedryf deur toenemende ongelykheid in lone en salarisse.

## Korrelasies met Ekonomiese Ongelykheid 
Ekonomiese ongelykheid gaan dikwels gepaard met verskynsels in:

* Gesondheid: Hoër vlakke van ongelykheid word geassosieer met hoër vlakke van gesondheids- en maatskaplike probleme.

* Sosiale kohesie: In meer ekonomies gelyke samelewings is mense geneig om mekaar meer te vertrou en is daar groter gemeenskapsbetrokkenheid.

* Geluk: Toenemende sosio-ekonomiese ongelykheid word geassosieer met ongelukkigheid.

* Misdaad: Daar is 'n verband tussen hoër vlakke van ekonomiese ongelykheid en hoër moordsyfers.

* Politieke onstabiliteit: Ekonomiese ongelykheid kan lei tot meer politieke onstabiliteit.

## Lees ook 
* Verspreiding van rykdom

## Verwysings
Caledon, Ontario

:*Vir die dorp in die Wes-Kaap in Suid-Afrika, sien Caledon.*

**Caledon** ( /ˈkælədən/ ; 2021-bevolking 76&nbsp;581) is 'n dorp in die streeksmunisipaliteit Peel in die Groter Toronto-gebied van Ontario, Kanada. Die naam is 'n verkorte vorm van Caledonia, die Romeinse naam vir wat nou Skotland is. Caledon is hoofsaaklik landelik met 'n aantal gehuggies en klein dorpies, maar bevat ook die groter gemeenskap van Bolton (bevolking 26&nbsp;795) in sy suidoostelike kwadrant, aangrensend aan die York-streek. Oorvloei-verstedeliking vind ook plaas in die suide wat aan die Stad Brampton grens.

Caledon is die noordelikste van drie munisipaliteite van Peel-streek. Die dorp is noordwes van Brampton. Volgens Statistics Canada is die landoppervlakte 688&nbsp;km2 en volgens die stad is die area 696.04 km2 wat Caledon volgens gebied die grootste munisipaliteit in die Groter Toronto-gebied maak.

## Verwysings
Hattoesili I

thumb|307px|'n Kaart van die Hetitiese Ou Koninkryk.

**Hattoesili I** (*Ḫattušili* I) was 'n koning van die Hetitiese Ou Koninkryk. Hy het van 1650-'20&nbsp;v.C. (middelhronologie) regeer.

## Familie
Hattoesili was moontlik 'n susters- of broerskind van sy voorganger, Labarna, se vrou, Tawananna. Sy was die dogter van PU-Sarroema. Haar broer was Papahdilmah, wat met Labarna om die troon meegeding en verloor het. Hattoesili se vrou se naam was Kaddoesi en sy kleinseun was Moersili I, wat hom opgevolg het.

## Bewind
Uitgrawings by Zincirli Höyük, Suid-Turkye, dui aan 'n kompleks daar is verwoes in die middel tot laat 17de eeu&nbsp;v.C., moontlik deur Hattoesili&nbsp;I in 'n militêre veldtog, wat die datum (middelchronologie) van sy bewind kan bevestig. Dié verwoesting is onlang met koolstofdatering bepaal as iewers tussen 1632 en 1610&nbsp;v.C.

Hattoesili het aan die begin van sy bewind die titel "labarna" gebruik. Dit is onseker of hy die tweede koning met dié naam was, wat beteken hy was **Labarna II**, en of hy dieselfde mens as Labarna I was, wat in Hetitiese chronologie as sy voorganger beskou word.

Tydens sy bewind het hy die hoofstad van Nesja (Kanesj, naby die moderne Kültepe) na Hattoesa (naby die moderne Boğazkale) verskuif en die naam Hattoesili aangeneem ter viering van die geleentheid.

Hattoesili is die vroegste Hetitiese heerser van wie kontemporêre rokords ontdek is. Benewens die titel "koning van Hattoesa", het hy ook die titel "Man van Koessara" aangeneem, 'n verwysing na die prehistoriese hoofstad en tuiste van die Hetiete voordat hulle Nesja beset het.

## Laaste dae
Die einde van sy bewind is van historiese belang vanweë die opvolgingsproklamasie. Die dokument, wat in die eerste persoon geskryf is, vertel hoe Hattoesili gewond van sy laaste militêre veldtog teruggekeer het. Op sy sterfbed was hy woedend oor die houding van sy nefie en erfgenaam. Hy verduidelik dan dit is hoekom hy sy kleinseun Moersili as die volgende koning aangestel het. Hy doen 'n beroep op die leër en staatsdiens om hom te gehoorsaam.

Die argumente is opgesluit in 'n tablet wat as CTH&nbsp;6 geklassifiseer is en ook bekend is as die "Testament van Hattoesili&nbsp;I". Hierin verwerp hy sy nefie as sy opvolger en wys sy kleinseun aan om hom op te volg. Dit is waarskynlik gehoorsaam, want Moersili het inderdaad koning geword en Hattoesili se militêre veldtogte voortgesit. Hy het eindelik Aleppo verower en Babilon verwoes.

## Verwysings
## Skakels
*Die bewind van Hattoesili I
*Die proklamasie
Duncan Gillis

**Duncan Gillis** (* 3 Januarie 1883 – † 2 Mei 1963) was 'n Kanadese atleet. Hy het aan die Olimpiese Somerspele van 1912 deelgeneem.

## Verwysings
Marius Kloppers

**Marius Jacques Kloppers** (gebore 26 Augustus 1962) is 'n Suid-Afrikaans-gebore Australiese sakeman en voormalige hoof uitvoerende beampte van BHP Billiton, die wêreld se grootste mynboumaatskappy. Hy was ook uitvoerende direkteur en voorsitter van die Groepbestuurskomitee van 2007 tot 2013. Hy is gevra om as HUB af te tree op 1 Oktober 2013 en is opgevolg deur Andrew Mackenzie.

## Opvoeding 
Kloppers studeer aan Helpmekaar Kollege, destyds 'n openbare skool in Johannesburg (tans IB). Kloppers het 'n Baccalaureusgraad in Chemiese Ingenieurswese aan die Universiteit van Pretoria behaal en daarna 'n PhD by die Massachusetts-tegnologie-instituut verwerf. Hy het ook 'n MBA by INSEAD verwerf.

Kloppers het in petrochemikalieë by Sasol en materiaalnavorsing by Mintek in Suid-Afrika gewerk. Nadat hy sy MBA by INSEAD voltooi het, het hy by McKinsey & Co in Nederland gewerk. In 2007, op die ouderdom van 44, is hy aangestel as HUB van die grootste hulpbronnemaatskappy ter wêreld, BHP Billiton. Hy het amptelik op 1 Oktober 2007 die pos van HUB aanvaar. In 2009 was sy totale jaarlikse vergoeding R70m waarvan R13.6m salaris was.

## Verwysings
Max Knoll

**Max Knoll** (17 Julie 1897 &#x2013; 6 November 1969) was 'n Duitse elektriese ingenieur en mede-uitvinder van die elektronmikroskoop. Knoll is in Wiesbaden gebore en studeer aan die Universiteit van München, Technischen Hochschulen in München en Berlyn-Charlottenburg, waar hy sy doktorsgraad aan die Instituut vir Hoëspanningstegnologie verwerf. In 1927 word hy die leier van die elektronnavorsingsgroep, waar hy en sy medewerker, Ernst Ruska, die elektronmikroskoop in 1931 uitvind. In April 1932 sluit Knoll by Telefunken in Berlyn aan om ontwikkelingswerk op die gebied van televisieontwerp te doen. Hy was ook 'n privaatdosent in Berlyn.

Na die Tweede Wêreldoorlog het Knoll by die Universiteit van München aangesluit as 'n buitengewone professor en direkteur van die Instituut vir Elektrogeneeskunde. In 1948 verhuis hy na die VSA om by die Departement Elektriese Ingenieurswese aan Princeton Universiteit te werk. 

In 1956 keer hy terug na München en raak betrokke by 'n reeks eksperimente by die Technische Hochschule, wat die opwekking van fosfene behels het deur die brein van homself en ander proefpersone elektries te stimuleer. Hy het in 1966 afgetree.

## Sien ook 
* Elektronmikroskopie

## Verwysings
Hantili I

**Hantili I** was 'n koning van die Hetitiese Ou Koninkryk. Hy het sowat 30 jaar lank regeer, van omstreeks 1590-'60&nbsp;v.C. (middelchronologie).

## Biografie
### Troonbestyging
Volgens die Telepinoe-proklamasie was Hantili die skinker van Moersili I, koning van die Hetiete. Hantili was getroud met Harapsili, Moersili se suster. Omstreeks 1590&nbsp;v.C. het Hantili, met die hulp van sy skoonseun, Zidanta, Moersili vermoor. Daarna het Hantili hom as koning opgevolg.

### Bewind
Daar is net 'n paar verstrooide bronne oor wat Hantili se bewind beskryf. Hy het die militêre tradisies van die konings voor hom voortgesit. Een van die belangrikste kwessies was om Hetitiese beheer in Sirië te handhaaf. Hy het na die stad Karkemisj gereis op 'n militêre veldtog, waarskynlik teen die Horiete, wat lank vyande van die Hetiete was. Die sukses van die veldtog is onbekend.

Daarna het hy na Hattoesa, die Hetitiese hoofstad, teruggekeer. Op sy terugreis het hy die stad Tegarama, moontlik die moderne Turkse stad Gürün, bereik. Teen dié tyd het Hantili volgens die *Telepinoe-proklamasie* begin spyt word omdat hy Moersili vermoor het. Hy het vir homself gesê: "wat het ek gedoen? Hoekom het ek na die woorde van Zidanta, my skoonseun, geluister? Die oomblik toe hy as koning regeer het, het die Hetitiese gode geregtigheid gesoek vir die bloed van Moersili."

## Familie
Hantili se ouers is nie bekend nie. Hy en sy vrou, Harapsili, het minstens een dogter gehad. Hantili se kleinseun was Ammoena, wat Zidanta vermoor het.

## Verwysings
## Skakels
*Die bewind van Hantili I
Hans Busch

**Hans Walter Hugo Busch** (27 Februarie 1884 in Jüchen, Noordryn-Wesfale, Duitsland &#x2013; 16 Februarie 1973 in Darmstadt, Hesse) was 'n Duitse fisikus. Hy was 'n pionier van elektronoptika en het die teoretiese basis vir die elektronmikroskoop gelê.

Vanaf 1904 tot 1905 studeer hy fisika in Straatsburg, van 1905 tot 1906 in Berlyn en van 1907 tot 1911 fisika en toegepaste fisika in Göttingen. Hy was toe assistent vir toegepaste elektriese ingenieurswese in Göttingen. Hy het sy doktorsgraad in 1911 aan die Universiteit van Göttingen ontvang. In 1920 het hy op kampus gebly en was 'n privaatdosent van fisika en toegepaste fisika. In 1921 was hy Privatdosent in Jena. In 1922 het hy medeprofessor in Jena geword. In 1929 word hy professor aan die Technische Hochschule (TH) in Charlottenburg (nou Technische Universität Berlin). In 1930 word hy professor in Elektriese Ingenieurswese aan die TH Darmstadt (nou Technische Universität Darmstadt) en van 1933 tot 1934 was hy die rektor van die universiteit. Van 1937 tot 1939 en 1944 tot 1947 was hy die Dekaan van die Departement Elektriese Ingenieurswese van die TH Darmstadt. Busch het 'n beskermlid van die SS geword. In 1940 het Busch en sy span begin werk aan data-oordrag in die Peenemünde weermag-navorsingssentrum. Vir hierdie werk het hy in 1942 die Oorlogsverdienste-kruis ontvang. Van 1944 tot 1945 was hy terselfdertyd dekaan van die Departement Meganiese Ingenieurswese. In 1952 word hy emeritusprofessor. 

Ernst Ruska het 'n referaat deur Busch in die akademiese joernaal *Archives Elektrotechnik* gelees waar Busch voorgestel het dat magnetiese velde gebruik kan word om strale elektrone te fokus soortgelyk aan hoe lig deur optiese lense gebreek word. Sy bewys dat 'n elektronstraal met 'n klein hoek na 'n punt gefokus kan word deur 'n silindriese magnetiese lens was die basis vir die ontwikkeling van die transmissie-elektronmikroskoop deur Ruska en Knoll.

Ter erkenning van sy werk in die veld, is Busch eenparig verkies as 'n eregenoot van die Duitse Vereniging vir Elektronmikroskopie op sy eerste vergadering in 1949.

## Verwysings
Zidanta I

**Zidanta I** was 'n koning van die Hetitiese Ou Koninkryk. Hy het sowat 10 jaar lank regeer, van omstreeks 1560-'50&nbsp;v.C. (middelchronologie). Volgens die *Telepinoe-proklamasie* het hy koning geword deur moord.

## Familie
Zidanta was getroud met die dogter van Hantili, skoonseun van koning Moersili I.

## Bewind
### Bewindsoorname
Zidanta het sy skoonpa, Hantili, aangespoor en gehelp om Moersili te vermoor en die troon te steel. Hy het daarna vir die res van Zidanta se bewind onder hom gedien.

### Troondief
teen die einde van Hantili se lewe het Zidanta vir Piseni, die wettige erfgenaam, vermoor, asook Piseni se konders en beste diensknegte, en so het hy gesorg dat hy koning kan word.

Sy bewind het vermoedelik sowat 10 jaar geduur, van omstreeks 1560-'50&nbsp;v.C. (middelchronologie). Hy is vermoor deur sy eie seun, Ammoena, wat hom opgevolg het.

## Verwysings
## Skakels
*Die bewind van Zidanta I
Ammoena

**Ammoena** was 'n koning van die Hetitiese Ou Koninkryk. Hy het sowat 20 jaar lank regeer, van omstreeks 1550-'30&nbsp;v.C. (middelchronologie). Dit lyk of die land onder sy bewind kwaai gely en hy 'n aansienlike deel van sy grondgebied verloor het.

## Biografie
### Familie
Ammoena was die seun van koning Zidanta I en die kleinseun van Hantili I. Hy het sy pa vermoor om koning te word en het 'n groot familie gehad.

### Bewind
Fragmente van 'n kroniek oor Ammoena se bewind is bekend. Volgens die annale het hy blykbaar Nesja suksesvol geplunder, maar hy het kort daarna weer teen die stad geveg. Dit lyk ook of hy teen die stede Sattiwara en Soeloeki baklei het.

Sy opvolger was sy seun, Hoezzija I. Hy het ook minstens een dogter, Istaparija, gehad.

## Verwysings
## Skakels
*Die Bewind van Ammoena
Hoezzija I

**Hoezzija I** was 'n koning van die Hetitiese Ou Koninkryk. Hy het sowat vyf jaar lank regeer, van omstreeks 1530-'25&nbsp;v.C. (middelchronologie).

## Biografie
Volgens die *Telepinoe-proklamasie* is Titija en Hantili saam met Ammoena vermoor, en Hoezzija het toe koning geword. Die meeste geleerdes stem saam dat Titija en Hantili seuns van Ammoena was en dat hulle vermoor is sodat sy ander seun, Hoezzija, die troon kon bestyg.

Hoezzija is eindelik tydens Telepinoe se bewind vermoor, maar teen die bevel van Telepinoe.

## Verwysings
## Skakels
*Die bewind van Hoezzija I
Telepinoe

**Telepinoe** of **Telipinoe** was die laaste koning van die Hetitiese Ou Koninkryk. Hy het sowat 25 jaar lank regeer, van omstreeks 1525-'00&nbsp;v.C. (middelchronologie).

Aan die begin van sy bewind was die Hetitiese Ryk verklein tot sy kerngebiede, want dit het reeds lank tevore sy oorwonne gebiede van vorige heesers soos Hattoesili I en Moersili I verloor. Die ryk het gestrek tot Arzawa in die weste, Mitanni in die ooste, die Kaskiërs in die noorde en Kizzoewatna in die suide.

## Familie
Telepinoe was die skoonseun van Ammoena en swaer van Hoezzija I; hy was die man van Ammoena se dogter Istaparija. Hy het die naam aangeneem van die god van landbou, Telepinoe.

Alloewamna was 'n skoonseun van Telepinoe, want hy was getroud met Harapseki, Telepinoe se dogter.

## Bewind
Tydens Telepinoe se bewind is Hoezzija en sy vyf broers vermoor. Sy seun en vrou is daar mededingers om die troon vermoor. Die moordenaars is gevang en ter dood veroordeel, maar Telepinoe het hulle eerder verban, want hy wou die bloedvergieting stopsit. (Baie van sy voorgangers is vermoor of het geheimsinnig gesterf.)

Hy kon klein stukkies grondgebied van die Horiete van Mitanni terwugwen deur 'n bondgenootskap te sluit met die Horiete van Kizzoewatna. Teen die einde van sy bewind het die Hetitiese Ryk egter 'n tydelike "donker eeu"-tydperk binnegegaan wat sowat 70 jaar geduur het. Die rekords van dié tyd is te min om veel oor dié tyd agter te kom.

## Opvolgingswet
Telepinoe is waarskynlik die bekendste vir die opstelling van die *Telepinoe-proklamasie*, of *Edik van Telepinoe*, wat die opvolgingswette vir die Hetitiese troon vasstel. Dit was bedoel om al die koninklike moorde van die vorige dekades stop te sit wat die ryk so nadelig beïnvloed het.

## Verwysings
## Skakels
*Die bewind van Telepinoe
Alloewamna

**Alloewamna** was in die 15de eeu&nbsp;v.C. 'n koning van die Hetitiese Middelryk. Hy kon die opvolger gewees het van sy skoonpa, Telepinoe,  ná die bewind van Tahoerwaili. 

Volgens 'n teks van Alloewamna het hy grondgebied aan sy seun en waarskynlike opvolger, Hantili II, geskenk.

## Verwysings
## Skakels
*Die bewind van Alloewamna
Hantili II

thumb|180px|links|'n Skenkingstablet van Hantili II met sy seël op wat in Boğazköy ontdek is.

**Hantili II** was in die Bronstydperk van die 15de eeu&nbsp;v.C. 'n koning van die Hetitiese Middelryk.

## Familie
Hantili II was die seun van koning Alloewamna, soos bevestig in 'n dokument waarvolgens Alloewamna grondgebied aan sy seun geskenk het. Sy moeder was waarskynlik koningin Harapseki, die dogter van koning Telepinoe. Hantili word op die koningslys net ná Alloewamna genoem. Die latere koning Zidanta&nbsp;II was moontlik Hantili se nefie.

## Bewind
Daar is 'n bondgenootskapsverdrag tussen koning Paddatisjoe van Kizzoewatna en 'n onbekende Hetitiese koning, wat Hantili&nbsp;II of Alloewamna kon gewees het.

## Verwysings
## Skakels
*Die bwind van Hantili II by Hittites.info
Zidanta II

**Zidanta II** was in die Bronstydperk van die 15de eeu&nbsp;v.C. 'n koning van die Hetitiese Middelryk.

## Lewe
Hy was moontlik die nefie van Hantili II, en sy vrou se naam was Jaja. Zidanta het 'n vredesooreenkoms onderteken met 'n ander koning met die naam Pillija, sy eweknie in Kizzoewatna. Dit was die laaste vredesooreenkoms tussen 'n Hetitiese koning en 'n koning van Kizzoewatna.

Zidanta is deur Hoezzija II opgevolg, maar hulle verwantslap is onduidelik.

## Verwysings
## Skakels
*Die bewind van Zidanta II by Hittites.info
Hoezzija II

**Hoezzija II** was in die Bronstydperk van die 15de eeu&nbsp;v.C. 'n koning van die Hetitiese Middelryk. Hy is opgevolg deur Moewatalli I, wat die troon gesteel en moontlik die *gal mesedi* (hoof van die lyfwag) was.

Sy vrou was koningin Soemmiri.

## Verwysings
## Skakels
*Die bewind van Hoezzija II by Hittites.info
Moewatalli I

**Moewatalli I** was in die Bronstydperk van die 15de eeu&nbsp;v.C. 'n koning van die Hetitiese Middelryk.

## Biografie
Moewatalli was die *gal mesedi* (hoof van die koninklike lyfwag) en het sy voorganger, Hoezzija II, vermoor. Hy kon Hoezzija se jonger broer gewees het.

Moewattalli is op sy beurt deur Himoeili, die hoof van die paleisdiensknegte, en Kantoezili, die opsigter van die Goue Strydwavegters, vermoor. 

Sy *gal mesedi* was Moewa en sy vrou se naam was Walanni.

## Verwysings
## Skakels
*Die bewind van Moewatalli I by Hittites.info
Tahoerwaili

**Tahoerwaili** was 'n koning van die Hetitiese Middelryk. Hy het omstreeks die vroeë 15de eeu&nbsp;v.C. (middelchronologie) regeer. Hy was 'n neef van koning Telepinoe.

## Familie
As 'n neef van Telepinoe moes hy 'n seun gewees het van een van Ammoena se broers. Dit sou hom 'n direkte manlike afstammeling van Zidanta I gemaak het.

## Bewind
Tahoerwaili word nie op enige van die koningslyste genoem nie, maar sy bestaan word bevestig deur sy seëlafdrukke wat in Hattoesa ontdek is. Die gebrek aan bewyse van sy bewind is dalk 'n aanduiding daarvan dat sy bewind kort was.

Hy het iewers tussen Telepinoe en Zidanta II regeer, maar andersins is die tyd van sy bewind onseker. Hy word dikwels ná Aloewamna en selfs Hantili II geplaas, op grond van die styl van sy seël, maar so 'n besluit is spekulatief. Omdat hy in een van Telepinoe se briewe (KUB 26:77) genoem word en hy veronderstel is om sy neef te wees, maak dit sin om hom net ná Telepinoe te plaas.

## Verwysings
## Skakels
Department of Government Efficiency

duimnael|Logo
Die **Department of Government Efficiency** (**DOGE**) (Afrikaans: Departement van Regeringsdoeltreffendheid - DVRD), amptelik die **U.S. DOGE Service Temporary Organisation**, was 'n tydelike organisasie in die Verenigde State onder die United States DOGE Service, voorheen bekend as die United States Digital Service. Ten spyte van die naam, is DOGE nie 'n begrote deel van die Amerikaanse regering nie, wat goedkeuring van die Verenigde State se Kongres vereis.

DOGE se verklaarde doel is om verkwistende en bedrieglike federale besteding te verminder, en buitensporige regulasies uit te skakel. Volgens die Presidensiële uitvoerende bevel wat dit ingestel het, is die formele doel daarvan om "federale tegnologie en sagteware te moderniseer om regeringsdoeltreffendheid en produktiwiteit te maksimeer". Musk se amptelike rol is nie duidelik nie. Die organisasie is op 20 Januarie 2025 by wyse van 'n uitvoerende bevel geskep. DOGE beweer dit is geskeduleer om op 4 Julie 2026 te eindig. DOGE het 'n kantoor in die Eisenhower Uitvoerende Kantoorgebou en het ongeveer 20 werknemers daar, met ander spanne ingebed in federale agentskappe.

DOGE-werknemers het Amerikaanse federale geboue in Washington, D.C. betree. Die gebeure is deur lede van die Demokratiese Party en media as 'n "oorname", "bevriesing" of "staatsgreep" beskryf, wat verklaar dat DOGE nie die gesag het om hierdie aktiwiteite uit te voer nie. Trump en sy Republikeine beweer Musk implementeer veldtogbeloftes van regeringsdoeltreffendheid, en dat Musk se magte beperk is.

## Verwysings
Eric Gillis

**Eric Gillis** (* 8 Maart 1980) is 'n Kanadese atleet. Hy het aan die 10 000 meter vir mans en maraton by die Olimpiese Somerspeles van 2008, 2012 en 2016 deelgeneem.

## Verwysings
Donna Gilmore

**Donna Gilmore** (* 20 Augustus 1929) is 'n voormalige Kanadese atleet. Sy het aan die Olimpiese Somerspele van 1948 deelgeneem.

## Verwysings
Jeff Glass

**Jeff Glass** (* 21 April 1962) is 'n uitgetrede Kanadese atleet. Hy het aan die Olimpiese Somerspele van 1984 deelgeneem.

## Verwysings
Aga Khan

[duimnael|[Aga Khan IV ontvang 'n stuk trinitiet van die eerste kernwapentoets tydens 'n besoek aan Los Alamos in 1959.]]
**Aga Khan** ( Persies : آقا خان ) is die eretitel van die godsdiensleier en imam van die Nizari-tak van Isma'ilisme.

Die titel is die eerste keer in 1818 deur die Sjah van Persië, Shah Fath'Ali Qajar, aan sy skoonseun Hasan Ali Shah (1804-1881), die 46ste Isma'ili Imam, toegeken. Ná die gewelddadige dood van sy pa het die nuwe imam en sy ma ondersteuning by die Persiese hof gesoek. Die Sjah het sy pa se moordenaars laat teregstel, aan Hasan Ali Shah die titel van Aga Khan (wat ongeveer 'Groot Heerser' beteken) toegeken en vir hom sy dogter Sarv-i Jahan Khanum in die huwelik gegee. Uiteindelik het hy hom as goewerneur van die Qom-provinsie aangestel. Die Aga Khan het 'n indrukwekkende kasteel suid van Mahallat (Mahallat-e Pain) laat bou.

Kort na die dood van Fath'Ali is die eerste Aga Khan as die administrateur van die Kirman-provinsie aangestel. In 1839 vertrek Hasan Ali Shah na Indië, waar hy die Britte tydens die Eerste Anglo-Afghaanse Oorlog (1839–1842) ondersteun het. Hy is opgevolg deur sy oudste seun Ali Shah, Aga Khan II, wat in 1885 gesterf het. Hulle is gevolg deur nog drie Aga Khans, naamlik Prins Sultan Mohammed (Aga Khan III) (1877-1957), die 48ste Imam (1885-1957), Prins Karim El Hoesseni (1936-2025), die 49ste Imam van die Ismailis (1957-2025) en die 50ste Prins Rahim al-Hussaini Aga Khan (2025 - ).

## Bronne
**Les Agas Khans*, Yann Kerlau, Perrin 2004
Gabriela Gunčíková

**Gabriela Gunčíková** (; gebore 27 Junie 1993), ook bekend as **Gabriela Gun**, is 'n Tsjeggiese sangeres. Haar stem word beskou as 'n mengsel tussen Sheryl Crow en Ann Wilson van die groep *Heart*. Sy was die naaswenner van die tweede seisoen van *Česko Slovenská SuperStar*, en het die Nuwe Kunstenaar-prys gewen tydens die 2011 Český slavík-toekenningsaand. Gunčíková was van 2014 tot 2015 'n sanger vir *Trans-Siberian Orchestra*. Sy het die Tsjeggiese Republiek in 2016 verteenwoordig tydens die Eurovision-sangfees in Stockholm, met die liedjie "I Stand".

## Lewe en loopbaan 
### 2011–2015: *SuperStar 2011* en haar tyd saam met die Trans-Siberian Orchestra 
In 2011 was Gunčíková 'n finalis tydens die tweede seisoen van die Tsjeggies-Slowaakse weergawe van *Pop Idol* getiteld *Česko Slovenská SuperStar*. Sy was uiteindelik die naaswenner, ná die Slowaakse wenner, Lukáš Adamec. Sy was die hoogsgeplaasde Tsjeggiese deelnemer gedurende die seisoen. Ná die einde van die program het sy 'n kontrak aangegaan met Universal Music Group en later in dieselfde jaar haar debuutalbum, *Dvojí tvář*, vrygestel. Gunčíková was deel van die vyfde seisoen van die Slowaakse weergawe van *Dancing with the Stars*, ''Let's Dance*, wat op 9 September 2011 begin uitsaai het. Sy het saam met die professionele danser Peter Modrovsky gedans, totdat die paartjie op 14 Oktober 2011 uitgeskakel is en uiteindelik in sewende plek geëindig het. Sy was een van die hoogsgeplaaste Tsjeggiese deelnemers. Gunčíková het voortgegaan om die Nuwe Kunstenaar-prys tydens die 2011 Český slavík-toekennings te wen.

In 2013 het Gunčíková onder die Amerikaanse stemafrigter Ken Tamplin begin werk. Sy het in dieselfde jaar haar tweede ateljee-album getiteld *Celkem jiná*, vrygestel. In 2014 het sy haar studies onder Tamplin voltooi en aangesluit as sanger by die Amerikaanse "progressive rock"-groep *Trans-Siberian Orchestra''. Die daaropvolgende jaar het sy die groep verlaat.

### 2015–teenswoordig: Eurovision-sangfees 2016 
In Maart 2016 is Gunčíková aangekondig as die Tsjeggiese deelnemer vir die 2016 Eurovision-sangfees met die liedjie "I Stand". en gekwalifiseer vir die finaal (en sodoende die eerste Tsjeggiese deelnemer geword om die onderskeiding te behaal), waartydens sy in die 25ste plek geëindig het.

## Diskografie 
### Ateljee albums 
### Enkelspelers 
## Pryse en benoemings 
## Verwysings 
## Eksterne skakels 
*
*
*Youtube video - Gunčíková sing "Love Hurts"
*Youtube video - Gunčíková sing "Who Wants To Live Forever"
*Youtube video - Gunčíková sing Europe se "The Final Countdown"
*Youtube video - Gunčíková sing "Barracuda
Samosa

duimnael|260px
'n **Samosa** van die Persiese woord sambosag (سنبوسگ) (wat 'driehoekige deeg' beteken) is 'n gebraaide Suid-Asiatiese en Wes-Asiatiese versnapering. Dit word gebak met 'n hartige vulsel, meestal groente, gekruide aartappels, uie en ertjies, maar ook vleis of vis. Dit word in verskillende vorms gemaak, insluitend driehoekig, keël of halfmaan, afhangende van die streek. 

Samosas word dikwels vergesel van blatjang, en het sy oorsprong in die Middeleeue of selfs vroeër. Soet weergawes word ook gemaak. Samosas is 'n gewilde voorgereg of versnapering in die kookkuns van Indië, Suid-Asië, Wes-Asië, Sentraal-Asië, Portugal, Oos-Afrika en hul Suid-Asiatiese diasporas. Dit is ook gewild in Suid-Afrika waar dit in straatkafees en van deur-tot-deur deur smouse op parkeerterreine verkoop word.

## Verwysings
Amerikaanse arend

Die **Amerikaanse arend** of **Amerikaanse adelaar** (***Haliaeetus leucocephalus***) is 'n roofvoël wat inheems is aan Noord-Amerika. Dit is een van die visvretende arende, en het twee erkende subspesies. Dit vorm 'n spesiepaar met die witstertarend (*Haliaeetus albicilla*), wat in die Palearktiese gebied dieselde nis okkupeer. Die verspreidingsgebied sluit die oorgrote deel van Kanada en Alaska in, die geheel van die aaneenlopende Verenigde State, en noordelike Meksiko. Dit word naby groot waterliggame aangetref waar 'n gulle voedselvoorraad aanwesig is, benewens nabye gevestigde boomplate wat vir die plasing van hul besonder groot neste geskik is.

## Verwysings
Pratt & Whitney R-1340 Wasp

Die **Pratt & Whitney R-1340 Wasp** is 'n resiprokerende vliegtuigenjin wat vanaf die 1920's wyd in Amerikaanse vliegtuie gebruik is. Dit was die Pratt & Whitney-vliegtuigmaatskappy se eerste enjin, en die eerste van die beroemde Wasp-reeks. Dit was 'n enkelry, nege-silinder, lugverkoelde, ster ontwerp, en het 22 kubieke&nbsp;L (1,344 kubieke duim) verplaas; boring en slag was albei 146&nbsp;mm (5,75&nbsp;duim). Altesaam 34 966 enjins is vervaardig.

Die enjin het verskeie tipe vastevlerk vliegtuie aangedryf en ook twee helikopters: die Agusta-Bell AB.102 en die Sikorsky H-19. Dit het ook 'n K-class observasielugskip aangedryf.

## Variante 
*Nota:* **R** vir **Radiaal** en **1340** vir **1340** kubieke duim verpasing.
;R-1340-7: (340 kW), (450 kW)
;R-1340-8: (317 kW)
;R-1340-9: (340 kW), (391 kW)
;R-1340-16: (410 kW)
;R-1340-17: (391 kW)
;R-1340-19: (450 kW)
;R-1340-19F: (450 kW)
;R-1340-21G: (410 kW)
;R-1340-22: (410 kW)
;R-1340-23: (429 kW)
;R-1340-30: (410 kW)
;R-1340-31: (410 kW)
;R-1340-33: (450 kW)
;R-1340-48: (450 kW)
;R-1340-49: (450 kW)
;R-1340-AN1: (410 kW), (450 kW)
;R-1340-AN2: (410 kW), 3:2 geratte aandryfas
;R-1340-B: (340 kW)
;R-1340-D: (370 kW)
;R-1340-S1D1: (391 kW)
;R-1340-S1H1-G: (410 kW), (450 kW)
;R-1340-S3H1: (450 kW)
;R-1340-T1D1: (390 kW)

## Toepassings 
duimnael|Curtiss SOC Seagull aangedryf deur R-1340, 1939

duimnael|regs|Die gondola van 'n VS Vloot K-klas observasielugskip. Een van die twee R-1340 enjins word gediens, 1943

## Verwysings
Goofy

alt=Goofy|duimnael|Goofy
**Goofy** is 'n spotprentkarakter geskep deur die Walt Disney Company. Hy is 'n lang, antropomorfiese hond wat tipies 'n skilpadnektrui en frokkie dra, met broeke, skoene, wit handskoene en 'n lang hoed wat oorspronklik as 'n verkreukelde fedora ontwerp is. Goofy is 'n goeie vriend van Mickey Mouse en Donald Duck, en is Max Goof se pa. Hy word normaalweg gekenmerk as hopeloos lomp en flou, maar hierdie interpretasie is nie altyd definitief nie; soms word Goofy as intuïtief en slim getoon, al is dit op sy eie unieke, eksentrieke manier.

Goofy debuteer in tekenprente, wat in 1932 begin het met ''Mickey's Revue'' as **Dippy Dawg**, wat ouer is as wat Goofy sou wees. Later dieselfde jaar is hy herverbeeld as 'n jonger karakter, wat nou Goofy genoem word, in die kort *The Whoopee Party*. Gedurende die 1930's is hy wyd gebruik as deel van 'n komedie-trio met Mickey en Donald. Vanaf 1939 het Goofy sy eie reeks kortfilms gekry wat in die 1940's en vroeë 1950's gewild was. Twee Goofy- kortfilms is vir 'n Oscar genomineer: *How to Play Football* (1944) en *Aquamania* (1961). Hy het ook saam met Donald in 'n kort reeks gespeel, insluitend *Polar Trapper*s (1938), waar hulle die eerste keer sonder Mickey Mouse verskyn het. Nog drie Goofy- kortfilms is in die 1960's vervaardig waarna Goofy net in televisie en Disney-strokiesprente te sien was. Hy het in 1983 teruggekeer na teater-animasie met ''Mickey's Christmas Carol*. Sy mees onlangse teaterverskyning was *How to Hook Up Your Home Theatre* in 2007. Goofy was ook in televisie te sien, die meeste in *Goof Troop* (1992), *House of Mouse* (2001–2003), *Mickey Mouse Clubhouse* (2006–2016), *Mickey Mouse* (2013–201), *Mickey Mouse* (2013–20), *Mickey and the Roadster Racers / Mickey Mouse Mixed-Up Adventures* (2017–2021), *Mickey Mouse Funhouse* (2021–hede) en *Mickey Mouse Clubhouse+'' (2025).

## Bronne 
* Flora O'Brien, ''Walt Disney's Goofy: The Good Sport*. Tucson, HPBooks, 1986 , Eerste uitgawe, bladsye 96, isbn 978-0-89586-414-7.
* John Grant, *The Encyclopedia of Walt Disney's Animated Characters*, New York , Hyperion Books, 1993, bladsye 384. Isbn 978-1-56282-904-9. 
* Dave Smith, *Disney A to Z.: The Updated Official Encyclopedia''. New York, Hyperion Books, 1998, bladsye 634, isbn 978-0-7868-6391-4.
TSMC

duimnael|TSMC Globale navorsing en ontwikkeling-sentrum.
**Taiwan Semiconductor Manufacturing Company Limited** (**TSMC** of **Taiwan Semiconductor**)  is 'n Taiwannese multinasionale halfgeleierkontrakvervaardiger en halfgeleierontwerpmaatskappy. Dit is die wêreld se waardevolste halfgeleiermaatskappy, die wêreld se grootste toegewyde onafhanklike ("*pure-play*") halfgeleiervervaardiger, en Taiwan se grootste maatskappy, met hoofkwartier en hoofbedrywighede in die Hsinchu Science Park in Hsinchu, Taiwan. Alhoewel die sentrale regering van Taiwan die grootste individuele aandeelhouer is, word die meerderheid van TSMC deur buitelandse beleggers besit. In 2023 was die maatskappy in die 44ste plek op die Forbes Global 2000.  Taiwan se uitvoere van geïntegreerde stroombane het $184 miljard in 2022 beloop, wat byna 25 persent van Taiwan se BBP uitmaak. TSMC maak ongeveer 30 persent van die Taiwanse aandelebeurs se hoofindeks uit.

TSMC is in 1987 deur Morris Chang in Taiwan gestig as die wêreld se eerste toegewyde halfgeleiervervaardiger. Dit is lank reeds die voorste maatskappy in sy veld. Toe Chang in 2018 afgetree het, na 31 jaar van TSMC-leierskap, het Mark Liu voorsitter geword en C.C. Wei het uitvoerende hoof geword. Dit is sedert 1993 op die Taiwanse aandelebeurs genoteer; in 1997 het dit die eerste Taiwannese maatskappy geword wat op die New Yorkse aandelebeurs genoteer is. Sedert 1994 het TSMC 'n saamgestelde jaarlikse groeikoers (CAGR) van 17.4% in inkomste en 'n CAGR van 16.1% in verdienste gehad.

Die meeste halfgeleiermaatskappye (sonder vervaardigingsvermoëns) soos AMD, Apple, ARM, Broadcom, Marvell, MediaTek, Qualcomm en Nvidia is kliënte van TSMC, asook opkomende maatskappye soos Allwinner Technology, HiSilicon, Spectra7 en UNISOC. Programmeerbare logika-toestelmaatskappye Xilinx en voorheen Altera maak ook gebruik van TSMC se vervaardigingsdienste. Sommige geïntegreerde toestelvervaardigers wat hul eie vervaardigingsfasiliteite het, soos Intel, NXP, STMicroelectronics en Texas Instruments, kontrakteer hul produksie gedeeltelik aan TSMC uit. Ten minste een halfgeleiermaatskappy, LSI, herverkoop TSMC-skyfies deur sy ASIC-ontwerpdienste en ontwerp-IP-portefeulje.

## Verwysings
Uniqlo

**Uniqlo, Co Ltd.** (Japannees: , *Kabushiki kaisha Yunikuro*; Engels: *Yunikuro Co.Ltd.*) is 'n Japannese ontwerper, vervaardiger en kleinhandelaar van gemaklike klere. Sedert die 21ste eeu het Uniqlo ook winkels buite Japan geopen en vinnig ontwikkel tot 'n groot klerehandelsmerk. Daar is meer as 2&nbsp;500 Uniqlo-winkels wêreldwyd.

Uniqlo is in 1949 in Yamaguchi gestig en is deel van die Fast Retailing-groep van maatskappye, wat toe Ogori Shori genoem is.

In 1984 is 'n winkel vir unisex-lostrekklere genaamd "Unique Clothing Warehouse", later afgekort tot "Uniqlo", in Hirosjima geopen.

Uniqlo het sy eerste winkel buite Japan in Londen in 2001 geopen en sy eerste winkel in Shanghai in 2002. In 2005 het die eerste Amerikaanse Uniqlo in New York geopen.

Uniqlo het tans meer as 30&nbsp;000 mense in diens en het kantore in meer as 25 lande. Daar is meer as 2&nbsp;500 winkels wêreldwyd, insluitend meer as 800 Uniqlo-winkels in Japan (meer as 100 in Tokio alleen).

Sedert 2022 het Uniqlo ook 'n Re.Uniqlo Studio waar klere herstel en herwin kan word.

## Verwysings
Oxalis dregei

***Oxalis dregei*** is 'n knolagtige geofiet wat deel is van die *Oxalidaceae* familie. Die spesie is endemies aan die Noord-Kaap en die Wes-Kaap.

## Bronne 
* REDLIST Sanbi
* Plants of the World Online
Elizabeth Gleadle

**Elizabeth Gleadle** (* 5 Desember 1988) is 'n Kanadese atleet. Sy het aan die spiesgooi by die Olimpiese Somerspeles van 2012, 2016 en 2020 deelgeneem.

## Verwysings
Pratt & Whitney R-985 Wasp Junior

Die **Pratt & Whitney R-985 Wasp Junior** is 'n reeks van negesilinder, lugverkoelde, stervliegtuigenjins gebou deur die Pratt & Whitney Vliegtuig Maatskappy, vanaf die 1930's tot die 1950's. Hieride enjins het 'n verplasing van 16 L (985 kubieke duim); van die eerste modelle het krag van 220 kW geproduseer terwyl latere modelle 340 kW geproduseer het.

Die Wasp Junior-enjin het verskeie vliegtuie aangedryf, vanaf privaat en militêre vliegtuie tot klein vervoer vliegtuie, opleidingvliegtuie, vliegtuie vir gebruik in die landbou aook helikopters. Daar iss meer as 39,000 van enjins gebou en sommige van hulle is steeds in gebruik.

## Verwysings
Rolls-Royce Dart

Die **Rolls-Royce RB.53 Dart** is 'n turboskroefenjin wat deur Rolls-Royce Beperk ontwerp en vervaardig is. Dit het die Vickers Viscount op sy nooiensvlug in 1948 aangedryf. ’n Vlug op 29 Julie daardie jaar, wat 14 betalende passasiers tussen Northolt en Parys–Le Bourget-lughawe in ’n Dart-aangedrewe Viscount vervoer het, was die eerste gereelde geskeduleerde lugrederyvlug deur ’n turbo-aangedrewe vliegtuig. Die Viscount was die eerste turboskroef-aangedrewe vliegtuig wat lugdienswerk (vir British European Airways (BEA)) in 1953 begin onderneem het.

Die Dart is veertig jaar later steeds vervaardig toe die laaste Fokker F27 Friendships en Hawker Siddeley HS 748's in 1987 vervaardig is.

Na aanleiding van die maatskappy se konvensie om gasturbine-enjins na riviere te noem, is hierdie turboskroef-enjinontwerp na die River Dart vernoem.
Stanley Glover

**Stanley Glover** (* 18 April 1908 – † 23 Februarie 1964) was 'n Kanadese atleet. Hy het aan die Olimpiese Somerspele van 1928 deelgeneem.

## Verwysings
Museum van Anatoliese Beskawings

thumb|240px|links|Die Mahmut Paşa-gebou voor die restourasie.

Die **Museum van Anatoliese Beskawings** (Turks: *Anadolu Medeniyetleri Müzesi*) is 'n argeologiese museum in Ankara, Turkye. Dit bestaan uit die ou Ottomaanse Mahmut Paşa-basaarbergplek en die Kurşunlu Han. Vanweë Atatürk se wens om 'n Hetitiese museum te stig, is die geboue gekoop op aanbeveling van die destydse minister van kultuur. Nadat die restourasie gedoen is (1938-'68), is die deure vir die publiek geopen as die Argeologiese Museum Ankara.

Vandag huisves Kurşunlu Han die werkkamers, biblioteek, konferensiesaal en laboratorium. Die uitstallings is in die ou basaargebou. Hier is verskeie uitstallings van Anatoliese argeologie. Dit begin in die Paleolitiese tydperk en volg 'n chronologiese volgorde deur die Neolitikum, vroeë Bronstydperk, Assiriese handelskolonies, en die Hetitiese, Frigiese, Urartiese, Griekse, Hellenistiese, Romeinse, Bisantynse, Seldjoekse en Ottomaanse tydperk. Daar is ook 'n groot versameling artefakte van verskeie vondsplekke.

Die uitstallings van werk in goud, silwer, glas, marmer en brons dateer van tot die tweede helfte van die 1ste millennium&nbsp;v.C. Die muntveramelings, van die eerste geld wat gemunt is tot die moderne tyd, is een van die museum se kultuurskatte.

## Verwysings
## Skakels
Iñaki Gómez

**Iñaki Gómez** (* 16 Januarie 1988) is 'n uitgetrede Kanadese atleet. Hy het aan die Olimpiese Somerspeles van 2012 en 2016 deelgeneem.

## Verwysings
Ian Gordon

**Ian Gordon** (* 2 April 1950) is 'n uitgetrede Kanadese atleet. Hy het aan die Olimpiese Somerspele van 1972 deelgeneem.

## Verwysings
Moersili I

**Moersili I** (ook bekend as **Moersilis**; **Moersjili** of **Moersjilis**) was 'n koning van die Hetitiese Ou Koninkryk. Hy het van omstreeks 1620-1590&nbsp;v.C. (middelhronologie) regeer. Hy was waarskynlik 'n kleinseun van sy voorganger, Hattoesili I. Sy gade was koningin Kali.

## Troonbestyging
Moersili was minderjarig toe hy die troon bestyg. Toe hy meerderjarig word, het hy Hattoesili&nbsp;I se oorloë in Noord-Sirië hervat.

## Veldtogte
### Verowering van Aleppo
Moersili het die koninkryk Jamhad en sy hoofstad, Aleppo, verower – iets wat Hattoesili nie kon regkry nie. Daarna het hy 'n mars sonder presedent van 2&nbsp;000&nbsp;km suid tot in die hart van Mesopotamië gelei, waar hy Babilon in 1595&nbsp;v.C. verwoes het. Dit is onseker hoekom hy Babilon verwoes het, maar William Broad het voorgestel dit was om graan in die hande te kry omdat die wolke van die Thera-vulkaanuitbarsting die Hetiete se oeste verklein het.

### Verwoesting van Babilon
Die strooptog op Babilon kon nie gewees het om sy heerskappy oor die streek uit te brei nie, want dit was eenvoudig te ver van Anatolië en die Hetiete se magsentrum. Daar word egter geglo die strooptog het 'n einde gebring aan die Amoritiese dinastie van Hammoerabi en die Kassiete toegelaat om mag oor te neem in 'n poging om hulle guns te wen. 

Dit kon ook gewees het dat Moersili die langafstandaanval geloods het om die militêre veldtogte van sy voorganger, Hattoesili I, te oortref.

## Sluipmoord
Toe Moersili na sy koninkryk terugkeer, is hy in 'n sluipmoordaanval vermoor in 'n sameswering wat gelei is deur sy swaer, Hantili I (wat die troon bestyg het), en Hantili se skoonseun, Zidanta. Sy dood het 'n tydperk van sosiale onrus en die afname van sentrale gesag ingelei, gevolg deur die verlies van die verowerings wat hy in Sirië gedoen het.

## Verwysings
*Die Bewind van Moersili I
*Trevor Bryce, *The Kingdom of the Hittites*, Oxford: University Press (1998)

## Skakels
Ongandjera

**Ongandjera** (van "aagandji yiiyela", *plek van goue metaaldraadkrale*) is 'n stamgebied naby Okahao in die Omoesati-streek in die noorde van Namibië. Ongandjera is die geboorteplek van Sam Nujoma, die land se eerste president, en van Pendukeni Iivula-Ithana wat van 2007 tot 2012 die sekretaris-generaal van SWAPO was.

## Koninkryk Ongandjera 
Ongandjera is histories deel van Ovamboland en is die setel van 'n tradisionele koningskap, die **Ongandjera Tradisionele Owerheid**. In 1917 het Suid-Afrika die heersers van sewe koningskappe, insluitend Ongandjera, gestroop van hul gesag om hul grondgebied te regeer. Nietemin is die posisie van Koning van die Ongandjera voortgesit. Na Namibië se onafhanklikheid het die koning van Ongandjera die koninklike familie as herstel verklaar.

**Lys van heersers sedert 1948:**

* Koning **Uushona wa Shiimi** (1948–1971)
* Koning **Japhet Malenga Munkundi** (1971–2012)
* Koning **Johannes Mupiya** (sedert 2012)

## Verwysings
Koningsrivier

Die **Koningsrivier** is 'n rivier wat in die Wes-Kaap, Suid-Afrika vloei. Dit is 'n sytak van die Breederivier.

Die Koningsrivier loop noordwaarts uit die Riviersonderendberge en wes van McGregor.

## Eksterne skakel 
* Google-kaart van die Koningsrivier se monding by Geonames.org (cc-by)
Moersili III

**Moersili III**, ook bekend as **Oerhi-Teshoeb**, was omstreeks 1282-'75&nbsp;v.C. koning van die Hetitiese Ryk.. Hy het sy vader, Moewatalli&nbsp;II, opgevolg en was die neef van koning Toedhalija&nbsp;IV.

## Biografie
Moersili&nbsp;III was die oudste oorlewende seun van Moewatalli&nbsp;II. Hy was 'n kleinseun van Moersili&nbsp;II.

Tydens sy bewind het Moersili&nbsp;III die hoofstad teruggeskuif van Tarhoentassa (waarheen Moewatalli&nbsp;II dit geskuif het) na Hattoesa (KBo 21.15 i 11-12). Die Assiriërs het Mitanni egter verower en sy legitimiteit om oor die Hetitiese Ryk te regeer in 'n groot mate verswak. In sy sewende jaar het Moersili&nbsp;III beslag gelê op sy oom Hattoesili se streekvestings Hakpissa en Nerik in die Hetitiese Ryk in 'n poging om Hattoesili te verwyder as 'n bedreiging vir die troon. Hakpissa was die middelpunt van Hattoesili se mag en Nerik was onder sy beheer danksy sy posisie daar as hoëpriester. 

Hattoesili het 'n groot leër op die been gebring en Moersili aangeval. Van sy bondgenote was geswore vyande van die Hetiete, soos die Kaskiërs. Hattoesilli het Moersili vinnig verslaan en die troon van hom afgeneem. Hy het koning Hattoesili&nbsp;III geword en het Moersili se broer, Koeroenta, as die vasalkoning van Tarhoentassa aangestel om sy lojaliteit te wen.

Naby die dorp Sirkeli Höyük is 'n bekende reliëf van Moewatali III. 'n Ander, soortgelyke reliëf is net 'n paar meter van daar, maar dit is in die oudheid grootliks vernietig. Dit was 'n opsetlike verwoesting en die naam van die figuur kan nie gelees word nie, maar dit was vermoedelik van Moersili&nbsp;III en is deur sy oom vernietig om sy nalatenskap uit te wis.

Moersili het na Egipte, die land van sy vyand, gevlug nadat sy poging om sy oom van die troon af te sit misluk het. Hattoesili&nbsp;III het geëis dat Ramses&nbsp;II sy nefie uitlewer, maar Ramses het gesê hy weet nie waar Moersili is nie. Die twee lande het byna oorlog gemaak, maar het eindelik in jaar&nbsp;21 van Ramses&nbsp;II vrede gesluit. Moersili het daarna uit die rekords verdwyn.

## Verwysings
## Skakels
*Die bewind van Moersili III
Massamoord in Lusikisiki

'n **Massamoord in Lusikisiki** het op 28 September 2024 in die Oos-Kaapse dorp Lusikisiki plaasgevind toe gewapende mans op 19 mense losgebrand het terwyl hulle 'n gesinsgeleentheid op die grasperk van twee huise bygewoon het. 17 van hulle is noodlottig geskiet en ses ander is gewond en in die hospitaal opgeneem. Een van die beseerdes is in die hospitaal dood, wat gelei het tot 'n totale sterftesyfer van 18. Van die slagoffers was 15 vroue en drie mans. In een van die huise het niemand oorleef nie. Agt verdagtes is in verband met die massamoord deur die polisie in hegtenis geneem.

Misdaad soos roof en verkragting kom algemeen in Lusikisiki voor. Lusikisiki beklee in 2021 die eerste plek in Suid-Afrika wat die nasionale misdaadsyfer betref.

Op 6 Oktober, die dag van die gedenkdiens vir die slagoffers in Lusikisiki, het nog 'n skietvoorval in die Oos-Kaapse dorpie Godini plaasgevind, toe agt ongeïdentifiseerde mans gewapen met gewere en handwapens op 'n groep gemeenskapspatrolleerders losgebrand het. Ses mense is dood en vier ander is beseer in die skietvoorval. Die verdagtes is steeds op vrye voet.

## Verwysings
Mark Anthony Graham

**Mark Anthony Graham** (* 17 Mei 1973 – † 4 September 2006) was 'n Kanadese atleet. Hy het aan die Olimpiese Somerspele van 1992 deelgeneem.

## Verwysings
Oxalis engleriana

***Oxalis engleriana*** is 'n knolagtige geofiet wat deel is van die *Oxalidaceae* familie. Die spesie is endemies aan die Noord-Kaap en die Wes-Kaap.

## Bronne 
* REDLIST Sanbi
* Plants of the World Online
Hetitiese pes

Die **Hetitiese pes** of **Hand van Nergal** was 'n epidemie, moontlik van tularemie (knaagdierpes), wat in die middel tot laat 14de eeu&nbsp;v.C. uitgebreek het.

## Agtergrond
Die Hetitiese Ryk het van Turkye tot Sirië gestrek. Dit dateer van tussen 1350 en 1325&nbsp;v.C. Daarin word die pes "Die Hand van Nergal" genoem. (Nergal was die Mesopotamiese god van die dood.)

## Gebruik teen Arzawa
Die siekte is met opset na Wes-Anatolië gebring in wat beskryf word as "die eerste bekende geval van biologiese oorlogvoering". Kort nadat die siekte onder die Hetiete uitgebreek het, het die mense van Arzawa in Wes-Anatolië geglo die Hetiete is verswak en hulle aangeval. Arzawa het beweer daar het skielik ramme verskyn (1320 en 1318&nbsp;v.C.) en hulle het die diere in hulle dorpe ingeneem. Daar word geglo die Hetiete het besmette ramme na Arazawa gestur om die vyand aan te steek. Arzawa het so swak geraak van die pes dat hulle poging om die Hetiete te oorwin misluk het.

## Verwysings
## Skakels
Toedhalija IV

**Toedhalija IV** was omstreeks 1245-'15&nbsp;v.C. koning van die Hetitiese Ryk. Hy het sy vader, Hattoesili&nbsp;III, opgevolg.

## Vroeë lewe en bewind
duimnael|links|160px|Die seël van Toedhalija IV.

Toedhalija was die jongste seun van Hattoesili&nbsp;III en die broer van kroonprins Nerikkaili. Hattoesili het hom later bo Nerikkaili tot kroonprins verhef.

Tydens Toedhalija&nbsp;IV se bewind het klimaatsveranderings gelei tot droër toestande en 'n groot droogte in die Hetitiese Ryk. Toedhalija het minstens 13 damme laat bou om watervoorrade te verseker, waarvan een nog steeds by Alacahöyük (vandag in die moderne Turkye) staan.

In die ooste het Toedhalija teen die Assiriërs te staan gekom. Hy het omstreeks 1237&nbsp;v.C. 'n groot nederlaag gely teen die Assiriese koning Toekoelti-Ninoerta I in die Slag van Nihrija.

Toedhalija IV het twee seuns, Arnoewanda III en Soeppiloelioema II, gehad. Hulle word beskou as die laaste twee konings van die Hetiete.

## Verwysings
## Skakels
*Die bewind van Toedhalija IV